LidanRubinov/Halacha-QA huggingface dataset:
שאלה: השארת אמה על אמה לא מסוידת בבית מסויד: נכנסנו לגור בדירה שקירותיה מסוידים. האם עלינו לפגום בסיד הקיר כדי להשאיר אמה על אמה לא מסוידים? היכן רצוי ליצור את האמה הלא מסוידת? והאם יוכל הרב לצין את המקור. כמוכן ראיתי שיש התולים על מקום זה תמונה ובה המילים אם אשכחך ירושלים תשכח ימיני. או מדביקים בצורה דקורטיבית את המילים של הפסוק באבנים קטנות. האם נכון הם עושים? האם יש נפקא מינה אם הבית בבעלותי או אם אני משכיר ואין דעתו של בעל הבית נוחה אם אפגום בסיד? ישר כח ותזכו למצוות
תשובה: ב"ה שלו-ם וברכה המקור לדין הוא במסכת בבא בתרא (דף ס עמוד ב):".סד אדם את ביתו בסיד ומשייר בו דבר מועט. וכמה? אמר רב יוסף אמה על אמה. אמר רב חסדא כנגד הפתח." וכן נפסק ברמב"ם(תענית ה, יב) ובשולחן ערוך (אורח חיים תקס, א). צריך להשאיר לכתחילה אמה על אמה צביעת שחור או תלית תמונה זכר לירושלים לא מועילה. מלשון הגמרא סד אדם את ביתו משמע שהחיוב דווקא על בעל הבית אבל הפרי מגדים מביא שאף אם שכר מגוי אבל השוכר צובע את הבית יש לו להשאיר אמה על אמה. לכן יש לנסות לשכנע את בעל הבית להסכים שתשאירו ותתחייבו שתתקנו את זה לפני שתחזירו לו את הבית. הרב חגי בר גיורא
שאלה: אש ענקית לאבא שבשמים!! מה לעשות עם האש הזאת?: יש לי המון שאיפות בעבודת ה וכל יום שעובר אני רוצה להתקרב אליו ולהתקרב אליו אני רוצה להיות הכי קרובה שאפשר להיות בעוה"ז!! הנפש שלי כל יום רוצה עוד ועוד בלי סוף!וזה מתסכל כי אני רוצה את ההכי אפשרי!! להיות הכי קרובה לה יתברך ואי אפשר לעשות את זה כי השם הוא אין סוף. אני קוראת הרבה ספרים על רוחניות אבל הנפש לא רגועה היא רוצה יותר לעלות!! זה רצון בלתי נתפס זו אש שבוערת בי לאבא שבשמים! אבל אין סיום מתי שהוא וזה מייאש. כי אף פעם לא אוכל להגיע לשלימות ואני כל כך רוצה להתקרב לה יותר.
תשובה: ב"ה לך. קראתי את מכתבך ומאוד התרגשתי. כל כך משמח לפגוש בנים ובנות של אבינו שבשמים שכל כך רבות חיים את הקשר. אני בטוח שאין לה' יותר תענוג מהעונג שאתם גורמים לו ברצונות הנפלאים האלו, באש הבוערת הזו לה'. את יודעת שמלמדים אותנו חכמנו זכרונם לברכה שנאמר ויעש כן אהרן, ולימדו אותנו חכמנו זכרונם לברכה שהמיוחד באהרן שהוא לא שינה דבר ממה שה' אמר לו, ושואלים המפרשים מה החידוש בכך שלא שינה, הרי פשוט שהוא יתברך היה קשור לה', וממושמע למה שה' אומר לו? ומתרצים, שאהרן היה כל כך דבוק בה', וכל כך התלהב בעבודת ה', שזו בשבילו הייתה משימה מאוד לא פשוטה, לא לחרוג, להכניס את כל החיות האדירה הזו שהייתה בו, בתוך המעשים הפשוטים והיום יומיים שהוא עושה. כך אנו צריכים לשאוף להכניס את כל החיות שלנו, את כל הדבקות, בתוך המצוות שאנו עושים. להתפלל באמת מכל הלב. ממש כמו שרבי עקיבא, כשהיה מתפלל לבד היה מתחיל את התפילה בצד אחד של החדר ומסיים אותו בצד האחר. וכך בכל מה שאנו עושים להחדיר כמה שיותר "נשמה" בדבר. חשוב כמובן גם לקבוע זמן ללימוד תורה, ללימוד אישי קבוע, שיבנה את העולם הרוחני שלך, שיהיה יותר יציב ורגוע, וממנו תוכלי להמשיך הלאה. המשיכי להתעלות, המשיכי להתקדם, והציבי לך הגדרות ברורות של מה השאיפה הבאה שלך, וכך תזכי להתקדמות שבאמת תישאר איתך ולא תעלם לאחר זמן. בברכת הצלחה רבה הרב יצחק גרינבלט.
שאלה: לשאוף להיות המשיח: הרב רציתי לשאול שאלה קצת מוזרה. האם זה חטא שאדם ישאף להיות המשיח? האם זה טיפשי או גאוותני מדי? האם זה אפשרי שאני (בתור דוגמא) אהיה המשיח?
תשובה: ב"ה שמחתי מאוד לקבל את שאלתך. שאיפות הן דבר מאוד חשוב, בפרט לבחורים צעירים. אנו צריכים לשאוף להיות הכי גדולים שאנו יכולים, לשאוף להיות כמה שיותר שלמים. ככל שהשאיפה גדולה, כך אנו זוכים לנצל את כל המשאבים שלנו, את כל הכוחות, ולהגיע לשיא. באופן הכללי, לא מצאתי שאיפה כזו, אך כן מצאתי שאיפה להיות תלמיד חכם, להיות צדיק ולהיות מאלו שמובילים את עם ישראל לגאולה השלימה. זה מאוד חשוב להשקיע את כל הכוחות ולהגיע לשיא. האם תזכה להיות משיח? אינני יודע אם יש מישהו כיום שיכול לענות על השאלה הזו, אך נראה לי שזה החלק שצריך להשאיר לרבונו של עולם, ולשאוף למה שהזכרתי, עשה הכל, ואולי עוד תזכה להגיע להיות משיח. בברכת חזק ואמץ הרב יצחק גרינבלט.
שאלה: נפש החיים - האם מצדו של השם העולם קיים? - המשך: אז אני מבין שמצדיו של השם העולם עדיין קיים פיזי אך ללא חילוקי מדרגות? ב השאלה נשאלה בהמשך לשאלה "נפש החיים - האם מצדו של השם העולם קיים?"
תשובה: : הדברים עמוקים וצריך לקבוע לימוד בעל פה בכדי לברר דברים אלו
שאלה: עבירה בשוגג ומזיד: רציתי לדעת בפירוט יותר לגבי עבירה בשוגג ומזיד, אני אתן דוגמא קטנה: אדם שאכל בשר וחלב ביחד בידיעה שאסור ועדיין עושה זאת וממשיך בעבירה (מזיד). ואילו אדם שאכל בשר וחלב ביחד בידיעה שזה מותר וממשיך בזאת. (שוגג) האם העונש של שני העבירות שונה עבירה במזיד חמורה יותר ואילו בשוגג פחותה יותר. או שהעונש שווה מיכוון שאותו אדם נמנע מלשאול וללכת ללמוד דיני הלכות ובעקבות זאת העבירה נהפכת למזיד?
תשובה: יש הבדל בין שוגג למזיד. שוגג יכול להיות שאינו יודע האיסור או שאינו מבין את המשמעות. בשוגג יש רמות וכן במזיד
שאלה: נסיעה באוטובוס להר הבית: הרב! כאשר אני טובל במקום מגורי ע"מ לעלות להר הבית, מותר לי לשבת באוטובוס מביתי לירושלים? באילו דרכים ניתן להטמא כך שצריך להטהר שוב?
תשובה: לשואל, מותר לשבת באוטובוס ללא חשש. אמנם הישיבה באוטובוס עלולה לטמא, בהנחה שהאוטובוס נטמא באהל המת או מישיבת נידה וזבה על המושבים (הנחה שראויה לדיון נרחב, אבל אינו נצרך לענייננו), אבל טומאה זו איננה מונעת מלעלות להר הבית. הר הבית מותר בכניסה למי שנטמא מטומאה חיצונית לגופו, כגון שנטמא ממת, או ממגע באדם או חפץ שהוא "אב הטומאה". לעומת זאת טומאה מתוך גופו של האדם: זב וזבה ונידה ויולדת ומצורע, וכן "בעל קרי", אוסרת בכניסה להר הבית (פסחים סז ע"א והלכות ביאת המקדש פ"ג הל' א-ד, ועל שיטת הרמב"ם ושאר הראשונים בדין בעל קרי ראה ב'שערי היכל' לפסחים שם, מערכה פב). המקרה שבו עליך לטבול שוב הוא אם אתה מרגיש שיצא מגופך קרי (כלומר, זרע גברי) אחרי הטבילה. הגבעה שבמרכז הר הבית ("הרמה") וסביבתה ובפרט ממזרח לה, שמזוהה עם מקום העזרה וסביבתה (עזרת נשים, 'חיל'), אסורה בהחלט לכניסה לכל סוגי הטמאים. בהנחה שבלאו הכי אתה טמא מת, בגלל ביקור בבית קברות או בית חולים, ממילא אסור לך להיכנס למקום זה (ואם זו עלייתך הראשונה להר הבית - חובה לעלות בליווי מדריך המכיר את התוואי המותר בהליכה).
שאלה: וידוי בתאריך יב סיון: האם אפשר להגיד וידוי בק"ש שעל המיטה היום לאחר צאת הכוכבים או רק לאחר חצות הלילה?
תשובה: מותר מהערב
שאלה: קניית פירות מהשוק: הרב. אני מתגורר עם הוריי ואבי קונה פירות מהשוק בנתניה. אני מודע לכך שאתם ממליצים לקנות רק במקומות מפוקחים וכך להימנע מחשש ערלה ובעיות אחרות, 1.באיזה פירות השנה יש אחוז קטן של עורלה וניתן להקל? (אפרסק, נקטרינה, משמש, ענבים, שזיף?) 2. האם בשנת השמיטה אפשר לאכול פירות שנקנו מהשוק? אשמח לדעת גם אם יש מקילים.
תשובה: וברכת ד' בדיעבד אפשר לאכול ולסמוך על דעת הרב עובדיה זצ"ל שיש ללכת לפי רוב הפירות. ואין רוב פירות ערלה. בברכת התורה והארץ יהודה הלוי עמיחי מכון התורה והארץ
שאלה: השלמת מניין: האם מי שעוד לא יתפלל תפילת עמידה יכול להחשב למניין לחזרה?
תשובה: כן,
שאלה: בשר וחלב בקוצץ מזון: יש לי קוצץ מזון ידני. גיררתי בו גבינה צהובה. האם מותר להשתמש בו לקיצוץ ירקות לפשטידות וכו לארוחה בשרית ופרווה ולבשל בכלים בשריים ופרווה? או שהסכין נעשתה חלבית מהשמנונית?
תשובה: אם מנקים היטב מותר, אך לא רצוי בגלל שקשה מאוד לנקות שלא ישאר שום דבר בכל הפינות והחריצים.
שאלה: קיוסק כיתתי: אני מסיים כעת כיתה י"ב. מתחילת השנה הכיתה ניהלה קיוסק של ממתקים, שתייה וכדו ומכרה את מוצריו לכיתות ט - י"ב. בכל תקופה מסויימת היה אחד מהכיתה מנהל את הקיוסק ומקבל על כך אחוזים מההכנסות. רק מי שרצה להיות מנהל הקיוסק עשה את זה, ולכן סה"כ היו בערך חמישה בחורים (מתוך 25) שהיו מנהלי קיוסק וקיבלו על כך את כספם. שאר הכיתה עזרו רק לפעמים. עכשיו, בסוף השנה יש בערך 20,000 שקל. השאלה שנוצרה בכיתה, היא "מה עושים עם הכסף?". יש כאלו שרוצים להשתמש בכסף לטיול כיתתי שבו ישתתפו כולם, ויש כאלו שרוצים לחלק לכל אחד את הכסף, כך שכל בחור יקבל בערך 800 שקל ויעשה איתו כראות עיניו. רוב הכיתה מעדיפים טיול כיתתי. ונשאלת השאלה: האם הולכים פה על פי דעת רוב הכיתה, שעושים טיול, ומי שלא רוצה להגיע לטיול, לא יקבל אפילו שקל. או האם לכל אחד יש זכות לקחת לעצמו את ה - 800 שקל שמגיע לו? אשמח לשמוע תשובה על כך, מראש!
תשובה: מדבריך ניכר שהקיוסק היה שייך לכלל חברי הכיתה ו"מנהלי" הקיוסק היו שלוחי הכיתה לניהול העסק הכיתתי וקיבלו תמורה לכך. לפי זה - ההגדרה היא ש"עסק" הקיוסק נחשב עסק בבעלות שיתופית של כל חברי הכיתה. הדינים היוצאים מהגדרה זו: א. כל ההחלטות על הדברים שקשורים לעסק הקיוסק בהפעלתו ובדברים הנעשים מרווחי הקיוסק, מתקבלות על פי רוב השותפים, חברי הכיתה, והרוב יכול לכוף את המיעוט לקבל החלטותיו (רמ"א - חושן המשפט סימן קס"ג סעיף א' ) ב. מאידך- כל שותף יכול לדרוש לבטל את שותפותו בעסק ולקבל את חלקו ובתנאי שביטול שותפותו בזמן המסויים אינו פוגע בשאר השותפים. (חושן המשפט סימן קע"א ) לכן נראה לענ"ד, שמי שרוצה לבטל את שותפותו ולקבל את חלקו הכספי רשאי, כדין ביטול השותפות. (דין חלוקת השותפות - בבא בתרא יא- יג ) מאידך כל השותפים שנשארו שותפים בממון רווחי הקיוסק מחוייבים לקבל החלטותיהם, כגון לאן ניסע בטיול, כמה כסף נשקיע באוכל וכמה באטרקציות וכדו' על פי הרוב.
שאלה: לויה ואחר כך ללכת לקבר אחר : ב"ה שלא תקום צרה פעמים מבקש סליחה,אם שאלתי לא הובנה נכון,השאלה אם בסיום סתימת הגולל,אפשר ללכת לקבר הורים,וזה היה במחשבה לפני הלויה,. השאלה נשאלה בהמשך לשאלה "ללכת אחרי לוויה לקבר הורים"
תשובה: בשנה הראשונה מקפידים יותר לא לעלות לקבר  מלבד בזמנים שפרטנו, כיון שהנפטר טרוד בדינו. אם יש עניין מיוחד לעלות אפשר, ובתנאי שלא יבקשו בקבר בקשות מיוחדות אלא רק פרקי תהילים. בשאר השנים אפשר להקל יותר, וכנכתב בתשובה הקודמת לא מומלץ להתרגל לכך. חיים טובים
שאלה: האם משערים לפי הבצל או לפי הסכין: אדם שחתך בצל בסכין בשרי והכניס אותו לתוך מרק עם עוד ירקות רבים, כשיש שישים כנגד הסכין ואין שישים כנגד הבצל. האם המרק בשרי או לא?
תשובה: ב"ה שלו-ם וברכה השפתי כהן (יורה דעה פו, ט)פוסק שכאשר חתכו בסכין בשרית בצל אף שחתכו אותו דק ואחר כך בשלו את הבצל בחלב והסכין קטן מהבצל מספיק שיהיה 60 כנגד הסכין. במקרה שבשלו את הבצל במרק ואין במרק 60 כנגד הבצל אסור לשתות את המרק עם חלב. אבל כאשר אין לחלב טעם בשר מותר לשתות אחר שתית המרק - חלב. הרב חגי בר גיורא
שאלה: קיום בר מצווה ב-3 השבועות : קבעתי ארוע בר מצווה לבני והתאריך נופל על 3 השבועות - כ"ג בתמוז. יש לציין שאנו ממוצא מרוקאי. התאריך הנ"ל אינו תאריך לידתו של בני החל מאוחר יותר. האם אני צריכה לבטל את הארוע?
תשובה: א. אם אפשר לדחות את האירוע עדיף, זו כדי שיהיה בזמן שהוא כבר שומר מצוות מתוך חובה ככל ישראל. ב. אין לעשות אירועי שמחה בבין המצרים. ואם מאיזה סיבה לא תדחו לפחות אל תזמינו תזמורת ואל תתנו שיהיו ריקודים בזמן זה, אלא תסתפקו בארוחת ערב חגיגית ובדברי תורה וברכה.
שאלה: משמעות השמות אראל ואליה לבן: מה משמעות השם אראל לבן? והשם אליה לבן? האם שמות טובים?
תשובה: אראל - עדיף שלא לקרוא. אליה - שם טוב - אליהו הנביא. שיהיה במזל טוב
שאלה: הכשרת כיור אחרי שימוש טרף: האם אפשר להשכיר בית לחילוני כיוון שהוא יטריף את הכיורים?
תשובה: ב"ה שלו-ם וברכה אפשר להשכיר. אחר ההשכרה לא להניח כלים בכיור ולשפוך עליהם מים בחום שהיד סולדת כ45 מעלות אלא לשטוף אותם במים קרים או בחמים באויר בתנאי שלא יהיו כלים באותו זמן בכיור. אחר שנה אפשר לשפוך 3 פעמים מים רותחים על הכיור. הרב חגי בר גיורא
שאלה: חנוכת בית בשנת אבל: האם מותר לערוך חנוכת בית בשנת אבל, השאלה נוגעת לשתי משפחות, אחת בדירה חדשה והשניה עברה לביתם לפני כמה שנים ועכשיו שמעו שיש לערוך חנוכת בית. שתי המשפחות בשנת אבל.
תשובה: מותר,ואף מצווה. לאסוף מניין ללימוד. תנוחמו מהשמיים. ותבורכו בבתיכם.
שאלה: בהמשך לתשובתו של הרב בענין האמה על אמה ללא סיוד: היכן מומלץ למקם את המקום הלא מסויד? האם אפשר בקיר הסמוך לדלת הכניסה באופן שכשפותחים את הדלת האזור הלא מסויד נמצא מאחוריה? והאם מספיק להוריד את הטיח העליון? והאם ניתן לאחר הורדת הטיח לתלות באמצעות מסמר על בד את הפסוק אם אשכחך ירושלים תשכח ימיני? ישר כח ותזכו למצוות השאלה נשאלה בהמשך לשאלה "השארת אמה על אמה לא מסוידת בבית מסויד"
תשובה: ב"ה שלו-ם וברכה לכתחילה מול הכניסה שהנכנס רואה את האמה על אמה מולו. צריך להוריד את הטיח הלבן. צריך לראות אמה על אמה מהקיר אפשר לתלות מחוץ למקום הזה. מהרה יבנה המקדש הרב חגי בר-גיורא
שאלה: אזכרה שנתית בבית עלמין: מחר חלה אזכרה שנתית לסבתי. לה שני ילדים - אמא שלי ודוד שלי. מחר בבית העלמין אני הולך עם אמי (לא יודע מתי דודי יגיע) ורציתי לדעת האם מותר לי כנכד לקיים את המנהגים בבית העלמין? (תפילות בכניסה לבית עלמין, תהלים). למיטב הבנתי אין עם כך בעיה, למעט קדיש (האם גם לשאר הדברים חייבים מניין?) מראש
תשובה: מותר, לא חייבים מניין למעט הקדיש
שאלה: ברכת אורח לבן בית: יש הטוענים שאדם המתגורר בבית אביו ואמו צריך לברך את ברכת האורח בברכת המזון. אני גרה בבית הורי (אני רווקה), האם עלי להגיד את ברכת האורח?
תשובה: לענ:ד אינך אורחת אלא בת בית
שאלה: מסורת השומרונים: יש לי מבוכה גדולה בעניין השומרונים. הגעתי למסקנה שהשם נגלה לישראל ונתן לו תורה. אך השאלה איזה תורה? פה יש 2 מסורות. המסורת שלנו והמסורת של השומרונים. התורה שלהם שונה לחלוטין משלנו ומדברת על כך שהשם ציוה לבנות לו את המקדש בהר גריזים. הם מדברים על שושלות של כהונה מאהרון הכהן. מסורת שונה לחלוטין משלנו. אם כך כיצד האדם האוביקטיבי במחפש את האמת יכול לדעת מה מן המסורות הבאות היא היא הנכונה? אשמח לתשובה מפורטת. ב
תשובה: ב"ה לך איתי היקר. קראתי את מכתבך והבנתי עד כמה המבוכה שלך גדולה ומפריעה לך. ידידי, אחד מהדברים המבלבלים ביותר זה לפגוש דברים שנראים דומים כל כך, ועם טענות דומות כל כך, ולהגיע למצב שלא יודעים להכריע בין הצדדים, שלא יודעים להבין במה באמת השוני, ממה הוא נובע, ואיך לבחון מי צודק. באופן טבעי, הדבר מעורר אותנו לחפש ולברר והצורך הזה טוב וחשוב מאוד. כל דבר שאדם רואה שגורם לאדם לחפש ולברר, הוא חשוב מאוד, ותורם רבות. אני מאמין שעל ידי הבירור שאתה תעשה אתה תזכה להיות יותר שלם עם עצמך, יותר בהיר בדרך שלך ויותר גדול בכל האישיות שלך. יחד עם זה, כדי להגיע מקושי להתקדמות אמיתית, ולבהירות, חשוב מאוד לא להסתפק בתשובה כזו או אחרת שדרך האינטרנט, אלא להיכנס לבירור יסודי ורציני. בירור כזה דורש זמן, דורש מסירות, השקעה אמיתית, אך ככל שאדם משקיע ביתר רצינות הוא זוכה לפירות טובים הרבה יותר. נושא השומרונים הוא נושא שחשוב לברר אותו, והוא בין הנושאים שחשוב שלא להסתפק בתשובה כזו, אלא לברר אותו היטב. כיום יש מקומות מאוד טובים לברר את הדברים האלו, לדוגמא, אני מאוד ממליץ על מכון מאיר בירושלים, שם יש רבנים שמאוד מבינים בתחומים האלו ותוכל לבחון את הנושאים, מתוך מקורות, מתוך גישות שכליות ומחשבתיות, ומתוך היקף רחב ורציני. נסה להתקשר אליהם ולקבוע פגישה, נצל את ההזדמנות הזו למנוף בשבילך, ואני מבטיח לך שתרוויח מכך המון. אני מתנצל שאינני כותב לך תשובה ישירה על השאלה שלך, שכן אינני רוצה להרוס לך את האפשרות, ושלא תסתפק בתשובה כזו או אחרת, אלא הפוך את השאלה למנוף אמיתי והשתמש בכלים טובים באמת, אם מתאים לך מכון מאיר זה נפלא, ואם אתה רוצה מקום אחר, אשמח לשמוע מימך פרטים ולעזור לך באופן המעשי. אשמח להיות בקשר ולעזור לך בכל מה שאוכל. בברכת הצלחה רבה, ובירור פורה ומועיל הרב יצחק גרינבלט.
שאלה: מכירת מטבע מזויף: יש לי מטבע מזויף של עשר שקל. האם מותר לי לספר לחבר שלי שהמטבע מזויף ואז למכור לו את המטבע הזה תמורת שבע שקלים?
תשובה: מטבע מזויף אינו נחשב לכסף והשימוש בו כאמצעי ת הוא גזל. מעבר לכך חכמים אסרו להחזיק בו כל עוד ניתן לרמות בו אחרים. ולכן אסור לך לתת אותו לחברך אפילו ללא תמורה, אלא עליך לתת אותו לבנק או להשמיד אותו. הגמרא במסכת בבא מציעא דף נב אוסרת להחזיק מטבע מזויף שקל לרמות בו אחרים, ומחייבת לנקב או לקפל אותו באופן שלא יוכלו לרמות בו.  כמה תיפחת ויהא רשאי לקיימה? בסלע עד שקל, בדינר עד רובע. פחות מכן איסר אסור. הרי זה לא ימכרנה לא לתגר ולא לחרם ולא להרג, מפני שמרמין בה את אחרים, אלא יקבנה ויתלנה בצואר בנו או בצואר בתו. הלכה זו נפסקה בשולחן ערוך בהלכות הלכות אונאה סימן רכז סעיף יח כמו כן על פי חוקי המדינה אסור להחזיק מטבע מזויף. אסור להעביר מטבע מזויף לחבר גם מצד איסור לפני עיוור לא תתן מכשול. כיוון שהחבר ישתמש בו ויגזול בו אחרים. הרב מרדכי גרוס.
שאלה: לצלם אדם ללא ידיעתו: הרב. מותר לצלם אדם שלא יודע שמצלמים אותו? ומה הדין אם הוא לא רוצה שיצלמו אותו, יש לו זכות למנוע צילום? (כמובן שאני לא מתכוון לצילום שיגרום לו לפגיעה כלשהי)
תשובה: השאלה היא שאלה טובה ויש להתבונן בה. ואכן, נחלקו הפוסקים יש שאסרו ויש שהתירו. האוסרים, חלקם נקטו בטעמים של גזל שהרי אדם היה יכול לצלם את עצמו ולמכור תמונתו, או עשיית עושר וכסף בממון שאינו שלו כמושג התלמודי שהובא במסכת בבא מציעא פרק שלישי "כיצד הלה עושה סחורה בפרתו של חבירו" קרי בממון שאינו שלו. (שו"ת משנה הלכות חלק ז סימן קי"ד ) המתירים, נקטו כנגד זה בהסברה שהמצלם או המצייר את האדם הוא בעל האומנות ולא האדם המצולם ולכן אין כאן גזל או שימוש בממון שאינו שלו (שו"ת בצל החכמה חלק ד' סימן פ"ה ) מאידך יש שרצו לאסור זאת מכיוון של פגיעה בפרטיות של האדם ובצנעת הפרט והסתמכו על הפסוק " הולך רכיל מגלה סוד" שעצם פרסום סודותיו של האדם הגם שאינם רעים הרי הם פוגעים באדם ובצנעתו ויש בהם משום "הולך רכיל" ובכך הסבירו את שיטתו של הרמב"ם בפרק ז' מהלכות דעות ("חידושים ובאורים" לר' שמואל גריינימן זצ"ל פאה סימן א' אות ט"ז ) יש לציין שב"חוק הגנת הפרטיות" במדינת ישראל נאסר תצלום של אדם ברשותו הפרטית (רשות היחיד) והותר הצילום ברשות הכללית (רשות הרבים ). אמנם אם הפרסום של הצילום שצולם ברבים יגרום ל"השפלה ובזיון" הרי שגם הוא אסור משום פגיעה בצנעת הפרט. להרחבה בנושא זה ניתן לעיין במאמרו של הרב נחום רקובר " ההגנה על צנעת הפרט" אין ספק שבדור של תקשורת ומדיה ציבורית פתוחה לכל אנו נפגשים בלא קצת מקרים שבהם נפגעת צנעת הפרט של האדם מסקרנות וחשיפת יתר של אנשי פרסום ותקשורת, ומוטל על הרוצים בחברה טובה מתוקנת ומרוממת הרוצה בטובת הכלל והפרט, לדאוג שלא להגרר למחוזות אלו. (בתשובה לשאלה סייע בידי ידידי הרב אחיה לפשיץ שליט"א - תודתי לו)
שאלה: הקדמת הש  ץ בתפילה : כשאני מתפלל בבית כנסת ( בד"כ אשכנזי - ציוני ) אני לא מצליח להשיג את החזן ולהגיע איתו יחדיו ל"גאל ישראל" ( ככל הנראה הוא קורא מהסידור בעיניים ולא מילה במילה, כי אחרת אין מצב שיסיים כל כך מהר. ), האם כדי להספיק ולהגיע איתו ( ולמעשה עם הציבור ) יחדיו לתפילת עמידה אני יכול להתחיל יוצר אור לפני החזן ולהתקדם לכיוון קריאת שמע לבד? ( כמובן שאענה ל קדיש ו"ברכו" בבוא העת בהתאם לכללים. ). בהמשך לכך, האם יש חיוב לקרוא שמע עם החזן, וכן להמתין לו ב"ה אלוקיכם אמת". או שאפשר להתקדם הלאה ולהתחבר אליו ב"גאל ישראל" כאמור. כ"כ, האם התשובה תשתנה אם אני ספרדי או אשכנזי?
תשובה: אתה יכול בהחלט להתחיל יוצר אור או קריאת שמע לפני הציבור. עיקר תפילה בציבור היא תפילת שמונה עשרה במנין. כשהציבור אומר 'שמע ישראל' כסה גם אתה את עיניך (ותמשיך בתפילתך) שלא תראה כפורש מקבלת עול מלכות שמים של הציבור.
שאלה: משפחה מארחת לגויה שמתעניינת ביהדות: אני נשואה תינוקת, לומדת הוראה במכללה חילונית. ואחת הבחורות שלומדות איתי פנתה אליי ואמרה לי שהיא רוצה להתגייר אך היא צריכה משפחה מארחת, וביקשה ממני להיות כזאת. אני לא בטוחה לגבי המניעים שלה. האם עליי לברר זאת לפני שאני מסכימה? או שאולי זה לא מתפקידי ואם היא ביקשה ממני עליי להסכים. אם אני צריכה לברר מה המניעים שלה אשמח לדעת איך לשאול אותה בצורה שלא תפגע בה או ביחסים שלי איתה ומה בדיוק אני צריכה לשאול.
תשובה: ב"ה שלו-ם וברכה היא צריכה ללמוד באולפן גיור. אנו לא יודעים מה נמצא בלב של השני. אולם אם תתחברי אליה תוכלי בהמשך להבין האם יש לה כוונות אמיתיות. ואת גם יכולה לברר עליה באולפן. לכן את יכולה להיות משפחה מארחת ואת התחושות שלך את יכולה להגיד בסוף לדיינים. הרב חגי בר-גיורא
שאלה: הרהורי תשובה ויאוש: לרב לאחרונה הגעתי ב"ה לגיל 40 ואני טרודה מאד בחשבון נפש. 1. נזכרתי כי בהיותי בהריון לפני כ 10 שנים ראיתי יום אחד כתמים שנדמו לי כדם. נבהלתי מאד ומיד נגשתי לרופא והוא אמר לאחר בדיקה פנימית שאין דם כלל ועיקר. הייתי צעירה ודי תמימה וחשבתי שאם רופא אומר כך אפשר לסמוך עליו. עתה אני שואלת את עצמי האם לאחר שראיתי בדקתי את עצמי? האם זה היה על בגד לבן? איני זוכרת וליבי נוקפני מאד מאד שמא נאסרנו חלילה ולא ידענו והמשכנו לחיות בהתר עד סוף ההריון. כמובן התחרטתי בכל ליבי, אמרתי וידוי לפני ד יתברך וקבלתי על עצמי להשתדל להבא לא להחליט לבד אלא לשאול רב. כמובן שאני משתדלת ללמוד את ההלכות היטב ככל יכולתי. 2. הרהורי התשובה קשים לי מנשוא. אני חשה תחושת יאוש עד כדי דכאון. כאילו שכל הדברים הטובים שעשיתי מחוורים מאד ביחס לחטאים שחטאתי ושאולי חלילה לא אזכה כלל לעולם הבא בגינם. אני מרגישה שהקב"ה מילא את חיי בדברים הכי טובים שיש - ב"ה בית מלא בילדים בריאים, בעל צדיק, משפחה תומכת. פרנסה בשפע ואני חלילה מתנהגת בכפיות טובה ובכך פוגמת בהכל. קשה לי ואיני רואה דרך תיקון למרות שאני משתדלת לשוב בתשובה מדי יום. אנא עזור לי.
תשובה: ב"ה לך. קיבלתי את שאלתך ומאוד הבנתי אותך. זה נורא לחשוב שבעבר נכשלנו, זה ממש נותן תחושה נוראה שמלווה את האדם במשך שנים. יחד עם זאת חשוב לדעת כמה דברים: א. החטא כלל לא ברור שהוא היה. ב. עשית עליו תשובה באופן רציני. ג. חזרה בתשובה מועילה מאוד, שאם היא נעשית באמת מכל הלב היא ממש הופכת את הכל. לכן חשיבה נכונה על מה שהיה צריכה להרגיע אותך מאוד, ולתת לך תחושה טובה, ולא לעורר אותך לתחושות לא טובות. אך ברשותך ברצוני לעבור לנקודה אחרת, שאני מרגיש מתוך השאלה שלך, שחשוב לי לפתוח לך כיוון חשיבה אחר, שיתן לך המון לכל החיים שלך. חשוב מאוד לדעת שאחד מהדברים שאנו ועשים לא מעט והם מאוד חשובים נקרא "חשבון נפש". אדם שחי בלא חשבון נפש הוא אדם שלא שם לב למה שקורה איתו ושבסופו של דבר הוא פוגע בהמון דברים ולא חושב כלל לתקן אותם. כל אחד צריך לעשות חשבון נפש, כל אחד צריך לתקן דברים מהעבר שלו, ואין אדם שלא עושה טעויות ודברים לא טובים. לכן החשבון נפש בסיסי כל כך בחיים שלנו. יחד עם זאת, חשוב מאוד לדעת שחשבון נפש אפשר לעשות אותו בדרך לא נכונה, ואפשר לעשות אותו בדרך נכונה. כשאדם עושה את החשבון נפש שלו לא נכון, במקום להפוך את החשבון נפש לדבר שמקדם אותו ושמועיל לו, הוא נפגע מאותו המעשה ורק מאבד כוחות ומפסיד המון. כאשר חשבון נפש נעשה כנון הוא גורם לאדם להרגיש המון שמחה ומרץ להמשיך הלאה, ולרצות לעשות אותו עוד פעמים. אם את מרגישה שהחשבון נפש שעשית גרם לך לתחושה לא טובה, זה מגלה לך שעשית את חשבון הנפש לא נכון וממילא הוא פגע בך. לכן חשוב מאוד שתלמדי איך לעשות את המעשה הזה נכון יותר, וכך כל החיים שלך יהיו יותר שמחים ויותר פוריים. אז איך עושים חשבון נפש נכון? חשבון נפש נכון הוא לא הלקאה על חטא שהיה בעבר, אלא בחינה של הכוחות והיכולות שלנו וכיצד אנו יכולים להוביל אותם קדימה, כיצד אנו יכולים לפעול נכון יותר. חשבון נפש אמיתי הוא מרוכז על העתיד ולא על העבר. הוא בוחן באמת את היכולות שלנו, את הכוחות שלנו ואת האפשרויות הנצבות בפנינו, ואנו הופכים את הכל לכח מניע. אם תרצי יש באתר ישיבה שיעור נפלא על הנושא, לשיעור קוראים התבוננות, ומעביר אותו הרב שמואל טל שליט"א, והוא ממש בונה עם האדם את הדרך הנכונה לחשבון נפש. אחר ששמעתי את השיעור, הבנתי בעצמי עד כמה צריך לשנות גישה וכל החיים שלי נהיו אחרים, מאוד מומלץ. אשמח לעזור עוד בכל מה שאוכל, והרגישי חופשיה לפנות ולשאול. בברכת הצלחה רבה הרב יצחק גרינבלט.
שאלה: נופש בזמן בין המיצרים: האם מותר לצאת לחופשה בחו"ל מהתאריך כ"ט בתמוז-ה באב? יש לציין שהטיסה הלוך כאמור ב-כ"ט בתמוז
תשובה: לא ראוי בכלל לטייל משנכנס אב רק אם יש הכרח בתאריך זה, וגם לשמור את מנהגי האבלות האסורים כמו רחצה ועוד
שאלה: המשך לשאלה שמיטה בגג ירוק: אם האדניות (בגודל 4 על 4 מ כמו שכתבתי בשאלה הקודמת) נמצאות על גג שמכוסה באדמה ונמצא בגובה הקרקע, האם ניתן למכור אותן לגוי? או שיש פתרון אחר להמנע מהצורך לעקור צמחים שנובטים במשך שנת השמיטה? השאלה נשאלה בהמשך לשאלה "עציץ נקוב- המשך לשאלה ספיחין ומצע גידול"
תשובה: וברכת ד' א. למכור לגוי את האדנית אפשרי. בכפוף לתנאי הבעלות (אוניברסיטה). לגבי עקירת ספיחים אין בעיה הלכתית מותר לעקור ספיחים בשביעית. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: תוכנה ספק חוקית במחשב נייד יד שניה: לא מזמן קניתי מחשב נייד יד שנייה מתוך ידיעה שהסוג הזה של המחשבים מגיעים עם תוכנה מקורית חוקית.לאחר שהגעתי הביתה גיליתי שהתוכנה המקורית שהייתה אמורה להיות במחשב או שנמחקה או שלא הייתה ובמקומה שמו תוכנה שאיני יודע אם היא חוקית.כעת אני רוצה למכור את המחשב האם ניתן למכור אותו כך והאם יש הבדל בין למוכרו לישראל או לגוי? ב מראש ואשמח על תשובה מהירה.
תשובה: אם יש דרך לברר האם התוכנה המותקנת בה חוקית, יש לברר זאת, ובמידה ומתברר שאינה חוקית אסור למכור אותה לאחר. אמנם אם אין דרך לברר זאת. ולא מבורר מהמציאות הקיימת שהתוכנה אינה חוקית. אפשר למכור אותה אף לישראל. כיוון שנראה שהחברות אינן מקפידות על צרכן המחזיק בידו תוכנה לא מבוררת, כשאין דרך לברר זאת. אמנם זה לא מתיר לקנות מראש מחשב כשלא מבורר האם התוכנה הקיימת חוקית או לאו. רק מה שהקלנו הוא רק לאחר מעשה כשקבר רכש מחשב זה. הרב מרדכי גרוס.